
zi, sensurile operei lui Caragiale ne sint pe deplin luminate. Crea- 
, f torii artei noastre scenice se află totuși într-o vie şi necontenită 
căutare de a lumina şi mai adinc profunzimea acestei opere, de 
a îmbogăți tradiția montărilor caragialene cu noi forme de ex- 
presie specifice teatrului contemporan. Fireşte, multiplele dezba- 
teri în jurul valorificării scenice a operelor lui Caragiale, căutările 
creatoare, frămintările de ordin teoretic şi practic îşi pot afla azi un larg cimp de 
desfășurare numai pornind de la baza scenică devenită — am spune — clasică. 
aceea a spectacolelor restaurate din anul 1948 pe scena Teatrului Naţional din 
Bucureşti, azi casa lui I. L. Caragiale. Unanim preţuită si răsplătită cu premii de 
stat, munca regizorului Sică Alexandrescu, artist al poporului, de a reda publicului 
autenticul stil Caragiale curáfind vechile înscenări de straturile groase de denatu- 
rări şi minimalizári pe care dramaturgia caragialeană le-a suferit de-a lungul anilor 
burghezo-moşierești s-a concretizat ca un document viu de exemplară valoare şi ca 
un deosebit aport la uriașa operă întreprinsă în anii puterii populare pentru a se 
înapoia poporului marele său clasic. Montările realizate de Sică Alexandrescu pe 
scena Teatrului Naţional „I. L. Caragiale“ au slujit cu putere pilduitoare celorlalte 
zeci de scene ale țării, apărind totodată si peste hotare, în repetate rînduri, ca o 
trăsătură caracteristică artei teatrale romineşti, de altfel consemnată ca atare în 
presa diferitelor ţări ce au avut prilejul să le cunoască nemijlocit. 

In confruntările si schimburile de opinii prilejuite de actualul moment 
jubiliar între diferiţi regizori — de la maeştrii ce au încercat pe cale experimen- 
tală să releve moi laturi ale comediilor lui Caragiale (lon Finteşteanu si Radu 
Beligan, pe scena Studioului Institutului de teatru) şi pină la tinerii directori de 
scenă aflaţi la primele lor înscenări din Caragiale sau numai la intenții şi pro- 
iecie nedesăvirşite încă — punctul de pornire al discuţiilor l-au constituit în una- 
nimitate munca şi realizarea primului regizor al Teatrului Naţional din Bucureşti. 
Ştim din valorile de la sine grăitoare ale spectacolelor sale, ca si din propriile 
iui mărturisiri exprimate în caietele de regie publicate, concepția si punctul său 
de vedere asupra conținutului și sensurilor pe care a ținut să le sublinieze, atunci 
cind a restaurat cu migală şi a recreat scenic cu deosebită măiestrie artistică 
intreaga operă comică a marelui nostru clasic. Regretind totuşi lipsa din colocviu 
a maestrului Sică Alexandrescu — ocupat la data discuţiei noastre cu pregătirea 

Afișele primelor spectacole .. (O noapte furtunoasă — 3 Novembrie 1883 ; O scrisoare pier- 
dutà — 12 Novembrie 1884 ; D'ale carnavalului — 1 Aprilie 1885 ; Năpasta — 3 Februarie 1890) 


unor noi spectacole cu comediile marelui nostru clasic, în vederea acestor zile 
festiv comemorative — am socotit că nu ne putem lipsi, ca premisă, de poziția sa 
exprimată public, în urmă cu cîţiva ani, in pomenitele caiete de regie. 

Sarcina hotăritoare pe care a rezolvat-o Sică Alexandrescu a fost să redea 
poporului pe adevăratul Caragiale: retransformind personajele sale din pa'ațe 
in oameni, cum i-a cunoscut, i-a văzut, i-a înfățișat si i-a urit scriitorul; redind 
adevărata lor stare civilă de membri ai oligarhiei sau aparatului ei; restabilind 
curacterul realist critic al operei, prin reconstituirea cît mai fidelă a spectacolelor 
realizate de Nottara sub conducerea directă a scriitorului, şi rüminind, așadar, 
în primul rînd, credincios regizorului Caragiale. În această muncă de reconstituire, 
un sprijin esențial, după mărturisirea regizorului, a fost sistemul lui Stanislavski. 
Sică Alexandrescu a subordonat toate mijloacele expresivității regizorale și actori- 
cești gindurilor şi sentimentelor dramaturgului. Cu strălucire scenică s-a demonstrat 
astfel că în comediile lui Caragiale, produse ale ideilor sale politice, trăieşte o 
vehementă satiră realistă de inegalabilă profunzime a societăţii burgheze. 

Este limpede că, păstrind concepția de bază a interpretării indicată de 
Caragiale, Sică Alexandrescu a dat spectacolelor puse în scenă în anii noştri si 
perspectiva critică oferită de epoca noastră, viziunea științifică a contemporanei- 
tății noastre asupra unei lumi definitiv pierite şi doar scenic imortalizate prin 
cuvintul scînteietor al marelui clasic al teatrului rominesc. De la această pers- 
pectivă au început propriu-zis și discuţiile noastre. 


*»* 


Cu Radu Beligan, artist al poporului, Lucian Giurchescu și Radu Penciulescu 
am purtat o discuţie care a dus la o privire analitică asupra trecutelor montări 
cu piese de Caragiale și, cum era firesc, şi la o perspectivă asupra sarcinii artistice 
a regizorului şi actorilor chemaţi să întruchipeze personajele caragialeşti azi. 

Interpretul lui Rică Venturiano, al lui Agamifá Dandanache, al Catindatului 
n-a putut trece cu vederea faptul, astăzi pentru unii poate uitat, că între cele 
două războaie s-a practicat o adevărată răstălmăcire a operei marelui nostru sa- 
tiric, în sensurile ei profunde, păstrindu-se doar o formă pretins specifică specta- 
colelor caragialene. 

— A fost în adevăr o perioadă de decadentá cumplită, un nesfirsit epigonism, 
S-a ajuns — spune Radu Beligan — la forma fără conţinut, adică la spectacole 
colorate, menite doar să amuze, spectacole în care s-a turnat multă apă de tran- 
dafiri în satira corosivă a lui Caragiale. A fost, cred, un moment de decădere care 
a prilejuit atîtea şi atitea „păreri superioare“ ce căutau să discrediteze o operă 
literară şi filozofică în același timp puternic imprimată cu spirit combativ, obs r- 
vaţie satirică, demascatoare fără jenă si fără părtinire a unei lumi care nici ea 


De la stinga la dreapta: scene din D-ale carnavalului, 
O noapte furtunoasă şi O scrisoare pierdută la Teatrul Na- 
tional ..! L. Caragiale”, în regia lui Sică Alexandrescu 
(1948—1951) 

Al. Brátásanu : schiță de decor pentru D-ale carnavalului (1962) 


nu l-a cruțat pe autorul Scrisorii pierdute, tocmai pentru că izbutise să-i smulgă 
vălul. Meritul regizorului Sică Alexandrescu este — după părerea mea — acela 
de a fj preluat din tradiție analiza epocii si în special acea tipizare ce s-a realizat 
în primele montări făcute chiar sub ochiul marelui scriitor. Dar Sică Alexandrescu 
nu s-a mulţumit să preia tradiţia, ci a dezvoltat-o creator. Contribuţia personală 
a regizorului de la Teatrul Naţional s-a manifestat în special in acea operaţie de 
curățire de tot ceea ce montárile dintre cele două războaie au aplicat peste spiritul 
si chiar sensul textului. A fost o operaţie de bună seamă anevoioasă, care cerea 
pricepere si devotament si care constituie o importantă contribuţie adusă de artis- 
tul nostru la tezaurul culturii socialiste a Romîniei. De aci înainte, apropizrea de 
Caragialo va fi, cred eu, o operaţie la un nivel corespunzător stadiului la care ne 
aflăm astăzi, cind complexitatea culturii ne oferă mijloace infinit mai largi de 
investigare în trecut. De pe platforma la care am ajuns, de pe poziția ideologică 
pe care o avem, d2 la distanţa la care sîntem, observaţia asupra unei opere literare 
de care ne despart decenii ne apare îmbogăţită prin experienţă, cultură si metodă 
de lucru. 

As îndrăzni să spun intervine in discuţie regizorul Radu Penciulescu 
de la Teatrul Tineretului — că este necesar să privim cu, să zicem, distantare 
brechtiană opera lui Caragiale, atunci cind vrem s-o aducem pe scenă, pentru a 
exploata și valorifica într-un spirit cit se poate de actual acea armă puternică 
care este satira conținută in text, cu toate trimiterile şi subtextele la care nu 
știu să fi recurs pînă acum vreo montare. 

Ceea ce nu este de loc uşor — reia Radu Beligan — pentru că opera lui 
Caragiale, la care se adaugă şi transpunerea scenică făcută de el însuşi ca regizor 
efectiv al spectacolelor sale, ne apare ca o orchestrație armonios construită, iar 
pe de altă parte a fost executată înaintea noastră şi de interpreţi ce ne-au oferit 
adevărate modele, în fața cărora actorul de azi are sentimentul unor modele 
cclebre. Este, cred eu, un fel de concerto obligato, care necesită neapărat virtuozi 

— Virtuozitatea nefiind însă un plafon rigid, ci un mod neobișnuit de ma- 
nifestare, ce iese din comun, in artă, credem cá ea mu poate fi o piedică, ci doar 
un stimulent, un mijloc de a iscodi cu si mai multă abilitate si acuitate sensurile 
unei opere. Pentru că ceea ce nu arareori se ascunde sub denumirea, să zicem, 
de spectacol tradițional este o simplă recurgere ia șabloane, rutină şi prejudecăţi, 
o anume pasivitate in fata textului, o acceptare si folosire a lui la prima lui infá- 
tisare. Ceea ce este contrar si păgubitor spiritului unei mari opere de proporţii 
clasice. şi în orice caz spiritului operei lui Caragiale 

Cînd, la o reluare a Scrisorii pierdute, Caragiale își mărturisea nesfirsita 
emoție în fata creaţiei izbutite de Iancu Brezeanu în Cetăţeanul turmentat, el 
aprecia prin aceasta nu numai talentul, meșteșugul şi virtuozitatea pe care cu 
siguranță că le mai aveau şi alti actori atunci si după acea dată, ci si participarea 
unei gîndiri creatoare, apropierea actorului de sensurile mai profunde si poate 
mai tainice pe care autorul le investise în acest personaj. 

Din acest punct de vedere, am crede că acea concepție potrivit căreia un 
spectacol Caragiale trebuie să fie cu orice preţ unul de culoare — fie exclusiv 
de culoare locală, fie de culoare pestriță, imaginînd un climat foarte cromatic, fie 
dimpotrivă, incercindu-se, așa cum s-a făcut nu demult, o înscriere a lumii lui 
Caragiale în alb şi negru — nu poate fi, în cel mai bun caz, decit o concepție 
depășită, impiedicind accesul către fondul bogat de idei al operei marelui come- 
diograf, fond în măsură să ne releve adîncuri poate încă nebănuite. 

— Aveţi dreptate — spune Radu Beligan. Caragiale a lucrat prin excelență 
cu ajutorul sintezelor, al esențelor concentrate ce se cer minuţios si cu știință 
desfăcute din înmănuncherea lor. Regizorul d» azi are în fața sa o sarcină grea: 
aceea de a privi epoca autorului de pe poziţia noastră, căutind să afle în text, 
în sedimentele lui cele mai adînci, argumentele artistice c? pledează pentru această 
poziţie, ce afirmă valabilitatea operei si autorului în actualitate. 

Si, ca să dau un exemplu, cred că atunci cînd am lucrat rolul lui Danda- 
nache, în regia lui Sică Alexandrescu, era nouă, la vremea respectivă, concepţia 
de a-l intruchipa ca pe un ramolit-canalio, cu străfulgerări de luciditate, atunci 
cînd i se oferea perspectiva de a se putea sluji de şantaj. Analiza acestui per- 
sonaj mai poate fi adincitá printr-o exploatare atentă a altor subtexte, replici si 
atitudini grăitoare pentru profilul acestui personaj, sugerate de unele replici ce 
nu au căpătat toată amploarea. Dezvoltarea personajului Catindatul din D-ale 
carnavalului am făcut-o în funcţie de ideea că el are o obsesie, una singură: 
să devină un bugetivor. Dar este o întreagă mentalitate a unei intr.gi categorii 
de catindaţi ce a populat societatea apusá, o mentalitate ce nu s-a mărginit doar 
la o candidă mărturisire de acest fel, ci a şi găsit metode de a-și realiza de- 
zideratul. 

Tinerii studenţi care au lucrat pentru examenul lor final D-ale carnavalului 
s-au găsit in fata unor probleme complexe si variate. Ei au căutat să înțeleagă 
tot ceea ce marele satiric comunica direct despre Rominia de ieri, au sesizat că 
sub ironia vehementă, implacabilă, sub umorul irezistibil al acestei farse geniale 
se ascundea totala lipsă de iluzii, tristețea definitivă a autorului în fața acestui 
univers de carnaval — lipsă de iluzii şi tristețe care nu înseamnă insă nici indi- 
ferenţă, nici oboseală. Pentru cá mindria de a-şi trăi lucid epoca, fără speranțe 
inutile, sa asociază în teatrul lui Caragiale cu hotărîrea inflexibilă de a nu de- 
zarma în faţa infamiei. 

Pentru studenţii de la Institutul de teatru, veselul carusel în virtutea căruia 
un sir de personaje se caută sau se evită. jucindu-si reciproc farse, mintindu-se 
sau inselindu-se, este un carnaval aparent foarte vesel, dar la sfîrşitul căruia 
dezgustul vine fără gres, deoarece carnavalul acesta seamănă perfect cu masca- 
rada întregii lumi în care a trăit scriitorul. 

Rică Venturiano îmi pare a fi de o factură mult mai gravă decit aceea 
sub care s-a înfățișat spectatorului nostru pînă acum. O analiză competentă si 
amănunțită a comportării lui, o demascare a falsei lui candori ne dezvăluie un 
tip de carierist, vînător de situaţii, impostor, preocupat de mezalianta fructuoasă, 
un imoral sau, mai precis, un amoral pînă la perfoctiune. Si oare nu aceasta este 
trăsătura unei lumi ce a ridicat cu cinism amoralitatea la rangul artei de a reuși 
în viaţă ? 

Sint încredințat cá o piesă de-a lui Caragiale pusă astăzi in scenă poate 
diferi considerabil, şi trebuie ca ea să aibă o altă fizionomie, dacă ar fi să ne 
gindim doar la posibilităţile științifice de aprofundare a textului — posibilități 
de care dispunem acum infinit mai mult — si la faptul că orice sens, trimitere 
sau nou raport descoperit între personaje poate fi dezvoltat în spectacol fără ca 
vreo prejudecată sau susceptibilitate să intervină pentru a ne stinjeni. Îmi aduc 
aminte de o declaraţie publicată undeva de marele regizor sovietic Tovstonogov 
care acum, la maturitate, începe să-şi pună problema reprezentării operei lui 
Cehov. El mărturisește că dacă nu se apucă totuşi de această treabă este pentru 
că încă nu se consideră atit de matur ca s-o facă într-un chip surprinzător si 
personal, în aşa fel încît un Cehov, azi. pe scenă, să ofere un spectacol al zilelor 

noastre pe o temă pe care piesa respectivă o înscrie cu citeva 
dec.nii în urmă. Asa si cu Caragiale: dincolo de parfumul 
lexical de care nu ne putem despărți pentru că face parte 
integrantá din opera lui, trebuie — cum bine remarca aci 
Radu Penciulescu — să-şi facă loc ineditul, planul al doilea 
al creaţiei marelui dramaturg, subtextul subtil pe care de fapt 
se sprijină textul propriu-zis. Ne propunem să montăm — dar 
atunci cînd vom fi considerat cá av.m îndeajunsă maturitate 
Si vom fi ajuns la convingerea interioará cá putem spune ceva 
nou cu Caragiale si prin Caragiale — un spectacol cu piesa 
Conu Leonida față cu reactiunea. Am dori ca el să fie un 
spectacol surprinzátor prin noutate, fundamentat insá temeinic 
din punct de vedere teoretic. Si aceasta cred eu că este posibil 
pe terenul interpr.tárii operei însăși mai în adincul semnifi- 
catiilor ei. 

— Şi in această privinţă, dacă imi îngăduiţi — ni se 
adresează Radu Penciulescu — cred că nu e vorba să găsim 
o formă nouă, gratuită, ci să ne preocupe modul cel mai 
cficient de a universaliza opera lui Caragiale. Ceea ce, aşa 
cum s-a spus şi înaintea mea, se poate face prin studierea, 
în lumina cuceririlor criticii literare, a raporturilor dintre 
personajele caragialesti, a subtextelor operei. Realizatorul de 
spectacol este, cred eu, legat de faptul de a raporta consec- 
v.nt mica lume a piesei la marea lume a epocii. De pildă, 
dacă s-ar adinci semnificaţia relaţiei Chiriac-Veta, pe deo 
parte, si a relaţiei Zita-Ricá, pe de alta, opunerea contra- 
puncticá pe care a urmárit-o autorul ne-ar putea conduce cel 
putin la deslusirea a douá, hai sá le spunem asa, ,moduri 
de viață“, expresie a celor două influențe ce se simțeau simul- 
tan pe atunci. Cele două cupluri, cred eu, ar putea căpăta 
lumini noi, expresii mai caracterizante, în orice caz s-ar izbuti 
o diferenţiere a lor, şi astfel o mai largă cuprindere a tipu- 
rilor societăţii resp.ctive. Sint si eu convins că Rică Ventu- 
riano, de pildă, trebui: cu mult mai multă forță demascat. 
şi în genere că accentul trebuie pus pe satiră si nu pe comic, 
pe hazul situației sau pe cel lexical, ambele fiind subsecvente 
elementului satirizant, demascator. 

Regizorul de azi procedează, prin urmărirea supratem.i 
unei piese, la lărgir.a orizontului ei, îi întăreşte adresele ce 
pot conduce la o seamă de reprezentări şi observații utile, 
revelatoare atit pentru actorul interpret, cit şi p.ntru specta- 
torul ce participă la o reprezentație cu o piesă al cărei text 
el îl cunoaște foarte bine, pe dinafară as spune. Iar noi tre- 
buie să-l captăm la descoperirea acelor meandre în care n-au 
pătruns încă prea mulți pînă acum, în oric> caz în spectaco- 
lele de pe scenă. Dacă, de pildă, asa cum a făcut profesorul 
Beligan cu studenţii lui, vom privi D-ale carnavalului si ca 
o luptă împotriva melodramei, o satiră la adresa falselor sen- 
timente, a ridicolelor şi ostentatelor afecțiuni, vom avea 
dintr-odată perspectiva nu a unor oarecare întimplări carna- 
valesti înzestrate cu mai mult sau mai puţin haz. învăluite 
sau nu în măști, ci o d scriere a unei lumi ametite si decă- 
zute, incapabilă de sentimente profunde, ci doar de parodieri 
ale simțirii. Mai cred că exploatarea numai si numai a far- 
mecului lexical, fără urmărirea consecventă a sensurilor pro- 
funde, grave, ale textului, fără iperbolarea acestor sensuri, 
tipizarea doar caricată a personajelor lui Caragiale ne-ar duc> 
la o reprezentare mai mult bonomă. poate amuzantă pe ici- 
pe colo, oricum mai puţin înzestrată cu forță demascatoare. 


Schițe de costume de Al. Brătășanu 
la D-ale carnavalului (1962) 

Si mai cred că, urmărind in eroii lui Caragiale trăsăturile 
ce-i apropie de galeria de tipuri din galeria universală, ne-am 
vedea obligati la o cercetare compl.xà şi am fi îndrumați 
spre acea înfăţişare a lui Caragiale — o realitate de fapt - 
ca un scriitor universal... 

— ..Si, pe acest drum — se alătură Lucian Giurchescu 
argumentaţiei —, nu numai cá nu s-ar pierde nici o idee, dar 
s-ar cîştiga spectatori noi. Mărturisesc că sint curios să văd 
o montare în viziunea unui regizor străin — un Caragiale 
în Argentina sau Italia, de pildă. Sint sigur că regizorii din 
aceste ţări care au pus în scenă piese de Caragiale au căutat 
și au descoperit ideile şi trăsăturile umane valabile pentru 
unele categorii sociale de oriunde, că acele idei şi trăsături 
le-au putut identifica în lumea lor, şi, în felul acesta, ei ajung 
la esența operei caragialene, la caracterul ei satiric, n cunos- 
cînd deci culoarea locală, cea lexicală nefiind, de altfel, tra- 
ductibilă... 

— „fără riscul de a fi „tradusă“, 

— Ca să izbutim să împrospătăm semnificaţiile operei 
clasicului nostru — continuă Lucian Giurchescu — e nevoie, 
poate, de o nouă viziune, o privire din afară, adică -— exact 
cum spunea Radu Penciulescu — o privire cu distanța dintre 
noi si epocă, si lumea pieselor lui Caragiale, pentru a opera 
cu ajutorul cunoaşterii la care em ajuns — dar si se'ectind 
cu mai multă precizie — în scopul stabilirii relațiilor atit 
de intrepátrunse dintre eroi si în sînul conflictelor caragia- 
lene. Ne depărtăm de trecut rizind, avem grijă să identifi- 
căm în pr-zent rămășițele trecutului, și nu trebuie să ne 
îngrijim a menaja susceptibilitáti, ca la vremea premierei 
pieselor lui Caragiale, cînd în stal mulţi dintre spectatori 
se recunoșteau pe scenă. Mi-am dat seamă cu oarecare sur- 
priză că se face exces de invocarea tradiţiei si cá se fac» acest 
lucru doar atunci cînd este vorba de Caragiale, pe cîtă vreme, 
de pildă, cu piesele lui Alecsandri s-au încercat de multe 
ori inovaţii în transpunerea scenică, si chiar recent Dinu C r- 
nescu ne-a oferit o interesantă montare la Teatrul Regional 
Bucureşti. 

— Nu credem cá montările numite in mod obișnuit 
tradiționale — de fapt expresia unui punct de vedere al unui 
regizor preocupat să-l valorifice si să-l readucă pe Caragiale 
pe scena Nationalului — ar fi o piedică pentru alte căutări. 
De altfel, montările lui Sică Alexandrescu sint rodul unor 
căutări relativ noi... 


— Nu cred nici eu că ar fi o piedică, după cum nu le 


consider nici obligatorii — reia Lucian Giurchescu. Pentru 
că — hai să numesc şi cu tot tradiţionale montările de la 
Naţional — aceste spectacole caragialene trebuie să existe pe 


prima noastră scenă în fondul permanent de spectacole și 
să constituie un punct de plecare spre aprofundarea inter- 
pretării textelor marelui nostru autor satiric. In functi: de ele, 
vom putea chiar verifica valoarea căutărilor noastre, succe- 
sul lor. 

În consecință, eu sînt dintre aceia care doresc să se 
releve esența ideilor din opera clasicului nostru dramaturg 
şi cred că aprofundarea gîndirii lui poate fi făcută mai bine 
dacă nu se mai pun: accentul pe atmosfera si pe əmănuntul 
de epocă, acestea putind de multe ori să înece ideile. De altfel, 
la Comedia Franceză, Jouvet si Copeau au încercat cu cla- 
sicii lor, si cu mult succes, despovărarea lor de o anumită 
prejudecată care devenise doar o formă ce depărtas: conţinutul 
operei literare de spectatori. Cred că trebuie să ne preocupe 
punerea în lumină a ideilor şi a poveștii, să-l facem pe spec- 

tator să urmărească Scrisoarea pierdută în conflictul ei, care este cu mult mai 
grav decit o simplă întîmplare cu multe încurcături. Pe de altă parte, în aceste 
căutări ale noastre va trebui să avem grijă să nu cádem pe panta intelectuali- 
zàrii, să nu scoatem această operă din rădăcinile ei fireşti. 


+ k 

— Citesc opera lui Caragiale — își începe destăinuirea D. Esrig, tînărul 
regizor al Teatrului de Comedie — preocupat să discern două trăsături ce că- 
lăuzesc sau trebuie să călăuzească — după părerea mea — munca unui regizor 


de azi: caracterul universal, sfera largă a satirei caragialene si caracterul actual, 
adică măsura în care putem lovi prin ea în rămășițele aflate încă, și în lumea 
noastră, în conștiințe. 

— Spre pildă? 

— Îmi voi demonstra concepția — mă iertati că folosesc un termen atît de 
pretențios, dar el este un termen tehnic — o dată cu piesa Conu Leonida față 
cu reacţiunea, la al cărei caiet de regie lucrez. Vreau să arăt. în primul rînd, 
că in această piesă este vorba de demascarea idealului mărunt, mic-burghez, si 
de terfelirea marilor idealuri revoluţionare, privite doar ca mijloace de căpătuire 
şi nimic mai mult. Ca o trimitere la ceea ce spuneam mai sus în legătură cu re- 
zonanţa actuală, cred că există şi azi destul de activă pe ici-pe colo o mentali- 
tate mic-burgheză după care, de pildă, în comunism va fi o trindávie plăcută si 
fără griji, statul va face totul şi cetăţeanul va fi intretinutul lui. 

Imaginea statului ca un imens buget din care se înfruptă orice lefegiu fără 
ca nimeni să-l întrebe cu ce justifică leafa a fost una din ideile atacate violent 
de Caragiale si pe care eu vreau s-o urmăresc împreună cu acea viziun> (pe 
care vreau s-o demasc de asemenea) în care idealurile progresiste ne apar privite 
printr-o concepţie cu totul mercantilă. În acest sens. Conu Leonida si Efimifa 
sint reprez-ntanţi tipici. 

În slujba acestui tel ideologic — de demascare a concepţiei mai sus pome- 
nite, ca si a rămășițelor ei in unele conștiințe contemporane — trebuie, cred eu, 
mobilizate toate mijloacele teatrului de azi. Caragiale insusi, sint convins, le-ar 
îi folosit. 

Asa, de pildă, imi propun să dau expresie scenică concretă visului Efi- 
mifei, vis în care să se profileze imaginea despre republică asa cum i-o descrisese 
ei Conu Leonida: un fel de imens bilci, un fel de bilci al Moşilor. Găsim chiar 
la Caragiale o indicație pentru aceasta, atunci cînd spune că în concepţia lor 
republica erau maldăre de fleici şi cirnati, o imensă amcstecáturáà de lume stri- 
dentă, cucoane violent fardate şi îmbrăcate, jandarmi etc. În visul ei, Efimiţa 
poate dispune de tot ce-i iese în faţa ochilor, în timp ce chiar Leonida devine 
„Galibardi“. Scenele acestea de vis ar fi intercalate cu scenele reale ale chefului 
de lăsata secului, ce se întimplă la vecini. Prin această modalitate cred că s-ar 
putea ilustra sinteza concepției despre lume a Efimiţei, urmărind în văzul spec- 
tatorului elementele componenta ale dorinţei — devenită aspirație supremă — 
de căpătuire fără muncă. 

Regizorul de azi este obligat, cred eu, să redea strălucirea satirei cara- 
gialene, estompată în trecut şi împinsă mai degrabă spre o farsă cu direcţie 
imprecisă, dintr-o pretinsă pudoare. Trebuie să-i redăm satirei tăişul ei iniţial 
— efort pe cars, de altfel, l-a început şi-l continuă Sică Alexandrescu — si s-o 
folosim în același timp la nivelul şi cu mijloacele de azi ale teatrului nostru. 
Din acest punct de vedere trebuie să respingem acele spectacole care se intitu- 
lează tradiţionale, dar care nu sînt de fapt decît reconstituiri muzeale. 

— Este poate locul să precizăm că un spectacol de tradiţie nu înseamnă 
un spectacol de muzeu. Ciind un spectacol este bun doar pentru vitrină, el este 
o încercare făcută dintr-o pasiune documentară şi n-ar putea în nici un caz să 
trezească decit un sentiment corespunzător spectatorului nostru. De altfel, tra- 
diția înțeleasă ca atare ar apărea ca o frină în însăşi evoluția gîndirii noastre 
artistice, în timp ce principiul ce ne călăuzeşte este acela de a prelua în mod 
creator tradiția, imbogăţind-o. 

— Dar la aceasta ne obligă însuşi Caragiale, infinit de complex si de nou 
ori de cite ori îl citesti, si chiar dacă replicile (i se par arhicunoscute. Rapor- 
turile dintre personaje, trimiterile la care te obligă replicile creează operei lui 
Caragiale orizonturi noi, sfere noi de aplicare, tot asa după cum ea cucereşte 

alte si alte meridiane ale lumii prin universalitatea observaţiei şi gîndirii ei. 
Trebuie să spun cá o montare de azi e obligată să fie în ac-lasi timp si o ope- 
rație de extindere a sferei de aplicabilitate a observaţiei caragialene, Din acest 
punct de vedere, îmi propun să acord în montarea Conului Leonida o atenţie 
sporită personajelor c2 trec doar ca o figuratie sonoră-invizibilă prin scenă. Vreau 
să le valorific, invocindu-le în asa fel încît să lărgesc imaginea socială pe care 
a descris-o autorul nostru. Toată această lume, prezentă în piesă ca nişte voci, 
o pot -folosi, de pildă, in scena visului Efimitei, cînd pe un plan s-ar desfășura 
viziunea acesteia despre lume, iar pe celălalt plan s-ar petrec> foarte reala întîm- 
plare — cheful de lăsata secului ce tulbură euforia Efimiţei. Se poate astfel crea 
o adevărată farsă, in care spectatorul ar avea în față pe de o parte pretențiile 
de martiraj pe care le emite Conu L-onida si, o dată cu el, Efimifa, iar, pe de 
alta, ar vedea ce se întîmplă, ca să zic aşa, într-un mod foarte prozaic. Prin ur- 
mărirea simultană a acestor două planuri, substanţa umană a personajelor centrale 
este detectată mai acut. 

— Ar însemna să pui subiectul înainte. ca să demonstrezi efectul asupra 
conștiinței... 

— Ca si la Brecht, care pledează la fel pentru prepond-renta ideii dez- 
váluite de fabulă si nu pentru desfășurarea — în sine — a fabulei. Voi încerca 
deci cele ce am expus pe scurt mai sus, convins cá în reluarea azi a pieselor 
lui Caragiale avem infinit moi mari posibilităţi de a sluii bogatul lor continut. 
Traditia este un punct d&-v-dere valoros, nepretuit, dar este un punct de plecare. 
Implicatiile operei caragialene se dezvăluie in mod dialectic, in progres continuu ; 
altfel clasicul nenea Iancu Caragiale n-ar fi astăzi viu printre noi si alături de noi. 


+++ 


Valeriu Moisescu, regizor al Teatrului de Stat din Ploieşti, lucrează în mo- 
mentul de tată ia monfarea spectacolului cu piesa D-al^ carnavalului. 

"'— QGindurile ce 'mă cáláuzesc în montarea acestui spectacol izvorăsc dintr-o 
seamă de frămîntări de mai multi ani, legate de onera marelui nostru scriitor. 
Sînt. đe părere cá in civda avortului „dus de Teatrul National Ja reevaluarea 
operei lui Caragiale se mai păstrează devrinderea de a-i citi unilateral opera. 
A contribuit la aceasta o serie întreagă de spectacole în care textu! a fost pre- 
zentat mai mult în funcţie d^ rezonanta nur si simnlu a revlicii si mai putin 
de sensul si profunzimea ei. Nu arareori Caragiale este infátisat doar prin sono- 
ritatea şi hazul imediat. rezntat si cl din lexic şi dintr-o anumită culoare ver- 
bală, si mai putin din tălmăcirea profundă a unei lumi si a moravurilor 
ei. Caragiale trebuie citit cu alti ochi. cu un ochi proasnăt. menit să desco- 
pere acele valențe altădată fie trecute sub tăcere, fie neindeajuns valcriiticate. 
Există o distanță care pune sub tăcere o serie de efecte imediate, specifice enocii 
în care a apărut piesa, si dezvăluie în acelasi timp nersvertive altor renlici. pe 
atunci lipsite de cfect. O seamă de fapte si acte care comiinicau spectatorului 
de la data premierei piesei un comentariu — l-as numi cotidian — nu mai ope- 
rează azi. De altfel, faptele acelea nu se mai petrec, si este un lucru pe care 
regizorul nu are dreptul să-l ignoreze: faptel^ pe care le invocă autorul nu mai 
există. Ceea ce putem dezvolta noi astăzi este comentarea lor prin lumina scenică 
în care le punem. Din acest punct de vedere, ideea dominantă a montării piesei 
Scrisoarea pierdută ar fi aceea a unui imens bilci electoral; ideea de montare 
a piesei D-ale carnavalului n-ar fi alta decît un carnaval grotesc al acelei lumi etc. 
Şi încă ceva: modul, să-i zicem ilustrativist, în care se jucau pe atunci piesele 
lui Caragiale — legat tocmai de ideea că faptele invocate se şi petreceau în reali- 
tate — trbuie depăşit cu ceea ce ne pune la dispoziție concepţia înaintată despre 
teatru pe care o avem. Am despre spectacolul D-ale carnavalului o viziune în 
care toate culorile trebuie să apară mai violente decit de obicei. Ideea unei atare 
violentări mi se pare de altfel aplicabilă tuturor montărilor cu piese ala marelui 

nostru scriitor satiric ; ea este de natură să sublinieze caracterul lor popular si, 
în același timp, să fie o dovadă a însăşi universalitátii lor. Lumea din D-ale car- 
navalului va fi privită, așadar, în spectacol, ca într-o oglindă ce măreșt>. Ideea 
de grotesc va specula efectele de lupă aplicată asupra acestei lumi ce reprezintă, 
la drept vorbind, întreaga societate. În moravurile pilcului de personaje, in chipu- 
rile scoase din lumea mahalalei se reflectă de fapt moravurile întregii societăți 
a vremii. Intentionez să imprim personajelor comediei o t ndinţă spre o afectare 
aşa-zis de lume bună, pentru că în realitate este vorba de o lume care copiază 
moravurile unei societăți. În ce priveşte costumatia, mi-am propus să renunţ 
— tocmai spre a sublinia caracterul popular al piesei — la masca de curte, de 
bal, si în scopul d» a împinge, de a sublinia trăsătura grotescá, l-am făcut de 
pildă pe Crăcănel să apară vestimentat în Napoleon, pe Miţa Baston — în Medee, 
rănită si gata să ucidă. Cu asemenea „dimensiuni“ socotesc cá ele devin în același 
timp şi mult mai groteşti. 

Ideea centrală în jurul căreia se frámintá asa-zisii nostri eroi este de fapt 
o simplă manifestare. prin personalitat-a fiecăruia, a obsesiei carieriste. Catin- 
datul este carierist, Pompon aminteşte de cariera lui militară, Mita Baston vor- 
beste de cariera de la te'esraf etc. Iată deci, într-o imagine carnavalescá, sur- 
prinse moravurile si, în acelaşi timp, mobilurile pentru care acţionează toţi cei 
ce trec prin sc nă. Fiind o lume care reflectă pe cealaltă, o copiază, am găsit 
necesar să subliniez caracterul ei — de marionetă într-o oarecare măsură. Si, 
pentru a sugera spectatorului şi mai bine această idee, la începutul actului II 
voi introduce pe scenă niște manechine de lemn pe care stau costumele acto- 
rilor din actul I. 

Est» un punct de plecare in gindirea operei lui Caragiale, la care tin atit 
de mult, si aş fi fericit să pot aduce, pe măsura mea, o cit de mică contribuţie 
la transpunerea ei în limbajul teatrului nostru de azi. 


+++ 


Dorinţă pe care o exprimă şi Dinu Cernescu de la Teatrul Regional Bucu- 
resti, care îşi începe expunerea formulind o dilemă: 

— Pe de o parte cxistá o aderentá imediată a unui regizor — spune el — 
față de textul unei mari satire — aderentá subminată însă pe loc de teama ma- 
rilor modele care au răspindit opera făcînd în jurul ei un fel de tradiţie de 
reprezentare. Pe de altă parte, simţi nevoia să te declari într-o oarecar» măsură 
în dezacord cu unele modele care, chiar dacă au devenit faimoase prin literatura 
rămasă de pe urma lor, poate că nu se mai împacă în prea largă măsură cu 
concepția despre text si fabulaţia lui, asa cum ne-o prilejui.ste lectura operei 
astăzi. Personal — continuă Dinu Cernescu — cred că acele modele de int rpre- 
tare s-au bazat pe lansarea cu mare efect a unor replici cu multă rezonanţă la 
spectatorul de atunci, stingînd în acelaşi timp sau trecînd uşor peste alte aspecte 
si replici, felul acesta dînd naștere unui ad.várat stil de joc. Infelegind astăzi 
textul în mod mai complex, şi dezvăluind sensul la care nu s-au oprit, pare-se, 
marile modele, acest stil de joc nu se mai poate adapta sarcinii artistice mai grele, 
cred eu, si de mai mare complexitate pe care o avem în fața noastră. 

Cu doi am în urmă trebuia să pun în scenă O scrisoare pierdută. Eram pe 
atunci regizor la Teatrul Naţional din Craiova. Evident că am fost foarte bucuros 
și m-am apucat de îndată să lucrez la caietul de regie al spectacolului, repetițiile 
urmînd să le încep puţin mai tirziu. Din prima clipa însă, în fata entuziasmului 
meu a apărut o mare problemă: nu puteam să înscenez Scrisoarea pierdută aşa 
cum o văzusem (şi-mi plăcuse foarte mult) la T-atrul National din București, 
nici aşa cum o revăzusem, copiată cu indigoul regizoral, la alte teatre. Nu puteam 
nu de dragul unei originalitáti neapărat voite, ci datorită faptului cá eu vedeam 
altfel lucrurile. 

Coordonata principală a spectacolului meu era triunghiul conjugal: Zoe, 
Tipătescu, Trahanache, triunghi acceptat de Trahanache. În scena 11, actul II, 
Trahanache intră în scenă şi spun>: 

Moment din O scrisoare pierdută pe 
scena Institutului de teatru „I. I 


Caragiale“ — clasa Ion Finteșteanu 
(1961) 


Scene din D-ale carnavalului prezen- 
tată de Institutul de teatru „I. L. 
Caragiale“ — clasa Radu Beligan 
(1961) 


„Nimeni ?.. şi dobitocul de fecior mi-a spus că Fănică si Zoe sint aici... 
(Merge la ușa din dreapta şi bate cu discreție.) Nimeni! (Asemenea în stînga.) 
Nimeni !“ El însă rostește acest text după ce văzuse înainte jobenul si mànusile 
lui Tipátescu, aşezate lejer peste umbreluta Zoiţicăi. Trahanache ştiind si accep- 
tind triunghiul conjugal pentru ca să-şi păzească şi să-și păstreze bunăstarea 
social-politică, cred că acest punct de vedere aruncă o lumină nouă asupra 
piesei, asezind evident în universul personajelor pe primul plan pe Zoe. 

Zoe ştie să-l conducă cu precizie p» Fănică, pe Trahanache, pe Caţavencu ; 
ea îl învinge chiar si pe Dandanache, cel mai abil personaj din piesă. În acest 
sens, cred că „marea scenă“ din actul II, cînd Zoe vrea să-l convingă pe Tipă- 
tescu să renunţe la alegeri, trebuie jucată profund nesincer de către Zoe. Textul 
indică o serie întreagă de tr=ceri foarte bruşte de la o stare afectivă la alta. 
Ele se datoresc unui joc abil al Zoiţicăi, nu unor schimbări în cadrul aceluiaşi 
sentiment. 

Zoe nu-l mai iubește de mult pe Fănică, nici el pe ea. În relaţiile lor intime 
prim-azà interesele de parvenire social-politică. Zoe se foloseşte de Tipătescu si 
Tipătescu de ea, lui Tipătescu fiindu-i chiar frică de Zoe. El stie cit de voluntară 
este această femeie si pînă unde este în stare ea să împingă compromisul. 

ZOE (lui Qatavencu) : Du-te şi ia loc in capul mesei. Fii zelos, asta nu-i cea din 
urmă cameră. 

Se întrevede clar din accastă replică cum Zoe este gata să se alieze cu 
Caţavencu, pentru a urca încă o treaptă, dacă acesta s-ar dovedi în viitor mai 
puternic. Din galeria personajelor ce ajung să se supună lui Zoe este şi Danda- 
nache, personajul — după cum am mai spus — cel mai abil din piesă. Dan- 
danache nu este un ramolit si doar atît. El este un scăpătat ce se agaţă cu 
disperarea proprie unei clase în descompunere de ciolanul bunăstării politice. Danda- 
nache este abil si venal, imbrácind aceste trăsături in inofensiva mască a ramo- 
litului. Cred că astfel tratat Dandanache, galeria demascării personajelor create 
de Caragiale se îmbogățește. 

Trecind de la individual la general, cred că şedinţa actului III trebuie 
gindità cam asa: grupul lui Cațavencu ride de ineptiilo lui Farfuridi. Dacă aceștia 
rid din toată inima, tragem logica concluzie că ei sesizează aceste inepţii si rid 
de ele. Grupul lui Caţavencu, după părerea mea, trebuie să fie profund gelos pe 
„savanta“ expunere a lui Farfuridi. El trzbuie să-l bruieze pe „onorabilul“, pentru 
ca acesta să nu atragă de partea lui opinia „maselor“. Dacă grupul lui Caţavencu 
ride de Farfuridi o dată cu noi spectatorii, se așază pe aceeaşi poziţie socială cu 
noi. Noi, spectatorii, trebuie să ridem de Farfuridi şi totodată de grupul Caţavencu. 
care, desi gelos de expunerea lui Farfuridi, îl împiedică să şi-o ţină. 


Acestea nu sînt decît niște gînduri precizate încă mai demult despre Scri- 
soarea pierdută. Între timp, tradiţia Caragiale se dezvoltă, îmbrăcînd noi forme. 
Un prim, prețios şi stimulator pas a fost făcut cu montarea Scrisorii pierdute de 
către maestrul Ion Fintesteanu, la Institutul de teatru. Iau această montare drept 
imbold pentru o atitudine mereu tînără şi nouă în concepţii pe care trebuie s-o 
avem în problemele artei. 


+++ 


Discutia de față nu a avut de loc un caracter de circumstanță — festiv. 
Stimulată de sărbătorirea semicentenarului, ea s-a vrut mai degrabă — si a fost — 
o discuție „de lucru“ în legătură cu problema reprezentării, azi, a marelui nostru 
scriitor, în legătură cu posibilitatea unei investigaţii mai în adîncime a operei lui. 
cu relevarea bogatelor ei sensuri, pe măsura şi la înălțimea exigențelor momen- 
tului nostru teatral. Preocupările regizorilor în această ordine a creaţiei lor se 
împacă de altfel în primul rînd cu sentimentul de adîncă venerație pe care fie- 


care dintre ei îl poartă lui Ion Luca Caragiale. Indiferent de metoda proprie de 
lucru și de convingerile ce nutresc, regizorii văd în Ion Luca Caragiale nu doar 
un scriitor de teatru căruia trecerea vremii i-a atras atributul de clasic, ci pe 
părintele teatrului nostru. Respectul cu care se apropie de opera si de gindirea 
lui le este de aceea mereu răsplătit cu surprinzătoare revelații. 

În exprimarea părerilor, a poziţiilor lor față de problema unei posibile 
noi transpuneri si valorificári a operei caragialene am putut constata de aceea 
nu o dorință arbitrară (juvenilă) de depăşire a ceea ce a început să se statorni- 
cească ca tradiție în montarea scrierilor lui Caragiale, ci, pe drumul acestei tra- 
diţii, dorința de a concretiza, în slujba actualitátii, mesajul si valorile artistice 
ale acestor scrieri, de a le pune în valoare in lumina şi în spiritul actualității. 
Mai precis, de a adăuga funcţiei cultural-instructive a spectacolelor tradiționale 
o funcţie activ-educatoare. 

Nu este vorba de o contradicţie iscatá între spectacolele care au restator- 
nicit, la Teatrul National, esenţa originală a spectacolelor caragialene și viziunile 
noi ale tinerilor regizori ; este pur si simplu vorba de o poziţie autentic-creatoare 
— a nu copia modelele mai vechi, oricît de strălucite ar fi ele, ci a interpreta 
textul clasic cu vibrația artistică personală a fiecăruia. 

S-a vorbit, în discuție, despre o „citire nouă“ a textelor comediografului. 
de descoperirea în ele a unor zăcăminte de idei pînă azi mai mult sau mai puțin 
tăinuite, de descoperirea unui orizont mai larg decit am fost pină azi obişnuiţi 
să întîlnim in ele, de descifrarea si sublinierea elementelor universal valabile 
— şi universal valoroase — ale acestor texte. S-a vorbit despre ele si, ne pare. 
s-a şi demonstrat nu numai că ele există, dar și că, în vederile (poate încă nu 
pe de-a-ntregul clarificate) ale regizorilor, ele pot face și obiectul unor construcții 
de spectacole adecvate. Este vrednic de semnalat, ca un lucru pozitiv al discuţiei, 
că toate intențiile şi aspiraţiile creatoare mărturisite aci au ținut seamă că actua- 
litatea, contemporaneitatea, universalitatea lui Caragiale nu pot fi gindite în afara 
sau smulse din rădăcinile lor fireşti; că universalitatea operei lui Caragiale isi 
are izvorul în caracterul ei popular, național; contemporaneitatea lui, in mo- 
mentul istoric din care purcede. Tradiţia instaurată in spectacologia caragialeană 
nu se vrea aşadar ignorată în noile viziuni, ci dezvoltată, îmbogățită. In acest 
sens, discuția ne apare ca o contribuţie utilă la continua valorificare, pe măsura 
ei, a creației marelui nostru dramaturg. Și un angajament pentru traducerea ei 
in fapte de artă scenică. Intenfiile şi concepțiile mărturisite urmează astfel a-și 
dovedi judiciozitatea. 

